PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	          Bucureşti, 25.11.2003  

          Nr.24/ 482                                                                                                                                                                  


 R A P O R T 
asupra propunerii legislative pentru modificarea şi completarea art.39 din Legea nr.1/2000 pentru reconstituirea dreptului de proprietate  asupra trenurilor agricole şi a celor forestiere, solicitate potrivit prevederilor Legii fondului funciar nr.18/1991, republicată şi ale Legii nr.169/1997, cu modificările şi completările ulterioare 

Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu propunerea legislativă pentru modificarea şi completarea art.39 din Legea nr.1/2000 pentru reconstituirea dreptului de proprietate  asupra trenurilor agricole şi a celor forestiere, solicitate potrivit prevederilor Legii fondului funciar nr.18/1991, republicată şi ale Legii nr.169/1997, cu modificările şi completările ulterioare, transmisă cu adresa nr.443 din 25 august 2003.


La întocmirea raportului, Comisia a avut în vedere avizul Consiliului Legislativ şi punctul de vedere al Guvernului. 


Propunerea legislativă  are ca obiect de reglementare modificarea  art.39 din Legea nr.1/2000 pentru reconstituirea dreptului de proprietate asupra terenurilor agricole şi a celor forestiere, solicitate potrivit prevederilor Legii fondului funciar nr.18/1991, republicată şi ale Legii nr.169/1997. 
Prin proiect se propune să se restituie, pe lângă suprafeţele de păşuni şi fâneţe prevăzute de lege, şi bazinele piscicole naturale şi amenajate, iazurile şi heleşteele ce au aparţinut formelor asociative. 

Propunerea legislativă pentru modificarea şi completarea art.39 din Legea nr.1/2000 pentru reconstituirea dreptului de proprietate  asupra trenurilor agricole şi a celor forestiere, solicitate potrivit prevederilor Legii fondului funciar nr.18/1991, republicată şi ale Legii nr.169/1997, cu modificările şi completările ulterioare face parte din categoria legilor organice, potrivit prevederilor art.76 (1) din Constituţie.

La dezbaterea propunerii legislative a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Gheorghe Predilă – consilier în cadrul Ministerului Agriculturii, Pădurilor, Apelor şi Mediului. 

La lucrările comisiei au fost prezenţi 32 de deputaţi, din totalul de 33 membri ai comisiei.

Propunerea legislativă a fost respinsă, cu 2 voturi împotrivă din voturile celor prezenţi, în şedinţa din  25.11.2003.


În urma dezbaterii, Comisia propune respingerea proiectului de lege pentru următoarele considerente: 

1. Potrivit dispoziţiilor art.46 şi 45 din Legea fondului funciar nr.18/1991, republicată,  bazinele piscicole naturale şi amenajate nu pot face obiectul cererii de restituire a dreptului de proprietate  către formele asociative.

2. Propunerea legislativă încalcă prevederile art.136 alin.(4) din Constituţie, potrivit cărora, bazinele piscicole naturale şi amenajate, care pot fi bunuri aflate în proprietatea publică, sunt inalienabile.

3. Potrivit dispoziţiilor art.41 din Legea nr.1/2000, pentru terenurile proprietarilor deposedaţi pe care se află bazine piscicole naturale şi amenajate restituirea se face pe alt amplasament sau se acordă despăgubiri.



PREŞEDINTE,


              SECRETAR,

Ioan BÂLDEA 


              Alexandru PEREŞ 

Întocmit: Consilier:

              Anton Păştinaru

1
2

